Lollos en Lettie kom kuier uit LalalandLollos, daai liewe blou en groen gedroggie van Lalaland, het reeds baie diep in Suid-Afrikaanse kinders se harte gekruip. Lollos en Lettie kom net aarde toe as kinders opgewonde lag: dan werk hulle vlerkies en hulle kan al die pad tot op ons planeet vlieg. En dis dié gekuier wat die Lollos-reeks so gewild maak! As Lollos en Lettie kom kuier word daar gesing, gedans en altyd iets geleer, en teen die einde van die kuier is almal gelukkiger, slimmer en fikser. Lollos en Lettie se maats Disco, Minki en Alta kuier ook saam, en soms maak Muisvriend en Boomer ook ŉ verskyning. In elke episode van Lollos kan klein kykertjies iets leer: van die alfabet tot hoe om te tel, die dae van die week, watter kosse goed en gesond is en inligting oor Suid-Afrika. Hulle kan ook leer om rommel te herwin en hoe om fiks te word. Die liewe Lollos en Lettie gaan sorg vir ure se vermaak, en met Showmax is hulle enige tyd en enige plek byderhand, selfs op jou slimfoon, tablet of skootrekenaar as jy nie tuis is nie. Vanaf 20 Julie is vyf DVD’s van Lollos vir die eerste keer op Showmax beskikbaar. Indien jy nog nie vir Showmax ingeteken het nie, probeer die gratis 14 dae-proeflopie vir duisende ure se topklas vermaak op jou rekenaar, slimfoon, slim TV of tablet.